Να διατηρηθεί μέχρι ................

Βαθμός Ασφαλείας ...................

Μαρούσι                        12 -2-08
Αριθ. Πρωτ.                 18745/Γ2
Βαθ. Προτερ. ...........................
         	ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΕΘΝ.ΠΑΙΔΕΙΑΣ & ΘΡΗΣΚΕΥΜΑΤΩΝ 
ΕΝΙΑΙΟΣ ΔΙΟΙΚΗΤΙΚΟΣ ΤΟΜΕΑΣ ΘΕΜΑΤΩΝ
ΣΠΟΥΔΩΝ, ΕΠΙΜΟΡΦΩΣΗΣ ΚΑΙ ΚΑΙΝΟΤΟΜΙΩΝ
ΔΙΕΥΘΥΝΣΗ ΣΠΟΥΔΩΝ Δ/ΘΜΙΑΣ ΕΚΠΑΙΔΕΥΣΗΣ
                           ΤΜΗΜΑ  Α'

1.	 Περιφερειακές Διευθύνσεις Εκπαίδευσης 
2.	 Διευθύνσεις και Γραφεία  Δευτεροβάθμιας Εκπαίδευσης όλης της χώρας   
3.	Γραφεία Σχολικών Συμβούλων 
 Ανδρέα Παπανδρέου 37    151 80  Μαρούσι

ΠΡΟΣ :

Τηλέφωνο 	:210- 3442238
FAX 		:210- 3442236
Πληροφορίες : Αν.  Πασχαλίδου

   Ένωση Ελλήνων Φυσικών (Ε.Ε.Φ)
      Γριβαίων 6
      106 80  Αθήνα

                                                                     ΚΟΙΝ:

         ΘΕΜΑ: 12ο  Πανελλήνιο Συνέδριο Φυσικής

         Σας γνωρίζουμε ότι  η Ένωση Ελλήνων Φυσικών (Ε.Ε.Φ.) διοργανώνει το 12ο Πανελλήνιο Συνέδριο Φυσικής με θέμα: «Η ΦΥΣΙΚΗ ΣΤΗ ΖΩΗ ΜΑΣ».
Το Συνέδριο θα πραγματοποιηθεί από 20 έως 23 Μαρτίου 2008 στην Καβάλα και μπορούν  να συμμετάσχουν, εφόσον το επιθυμούν: 
1) 	Οι Περιφερειακοί Διευθυντές Εκπαίδευσης , κλάδου ΠΕ4.
2) 	Οι Προϊστάμενοι Επιστημονικής και Παιδαγωγικής Καθοδήγησης ,κλάδου ΠΕ4
3) 	Οι Διευθυντές των Διευθύνσεων και οι Προϊστάμενοι των Γραφείων Δευτεροβάθμιας   Εκπαίδευσης, κλάδου ΠΕ4. 
4) 	Οι Σχολικοί Σύμβουλοι, κλάδου ΠΕ4
5) 	Οι Υπεύθυνοι των ΕΚΦΕ
6) 	Έντεκα (11)  μέλη Οργανωτικής Επιτροπής
7) 	Δύο (2) εκπαιδευτικοί, κλάδων ΠΕ4 (Φυσικοί, Φυσιογνώστες, Γεωλόγοι) και       ΠΕ12 (Φυσικοί Ραδιοηλεκτρολόγοι), μέλη της Ένωσης Ελλήνων Φυσικών, ανά Διεύθυνση Δ/θμιας Εκπ/σης της χώρας. Οι εκπαιδευτικοί που θα παρακολουθήσουν το Συνέδριο θα επιλεγούν με κλήρωση, εφόσον οι ενδιαφερόμενοι είναι περισσότεροι, η οποία θα διενεργηθεί στις Δ/νσεις Δευτεροβάθμιας Εκπαίδευσης.
Η δαπάνη οδοιπορικών εξόδων ,διαμονής καθώς και η εκτός έδρας αποζημίωση των συμμετεχόντων (μέχρι 5 ημέρες κατά περίπτωση), θα βαρύνει τον ΚΑΕ 0711 του φορέα 185 (για τους Περιφερειακούς Διευθυντές Εκπαίδευσης και τους Προϊσταμένους Επιστημονικής και Παιδαγωγικής Καθοδήγησης) και  του φορέα 182
( για τους υπόλοιπους συμμετέχοντες) των περιφερειακών υπηρεσιών. 
 Η  συμμετοχή των εκπαιδευτικών της Διεύθυνσης Δευτεροβάθμιας Εκπαίδευσης  Καβάλας θα γίνει χωρίς δαπάνη για το Δημόσιο.  
Οι Διευθύνσεις Δευτεροβάθμιας Εκπαίδευσης, πρέπει να στείλουν στο ΥΠΕΠΘ (Δ/νση Σπουδών Δ/θμιας Εκπ/σης, Ανδρέα Παπανδρέου 37, 151 80 Μαρούσι, υπόψη κας Αναστασίας Πασχαλίδου) τα ονόματα των συμμετεχόντων εκπαιδευτικών,  το αργότερο μέχρι την 29η Φεβρουαρίου προκειμένου να εκδοθεί η σχετική Απόφαση. 
Παρακαλούνται οι Διευθύνσεις Δ/θμιας Εκπ/σης να ενημερώνουν εγγράφως το ΥΠΕΠΘ για οποιαδήποτε αλλαγή των ονομάτων των συμμετεχόντων εκπαιδευτικών πριν την έναρξη του Συνεδρίου
Για περισσότερες πληροφορίες οι ενδιαφερόμενοι μπορούν να απευθύνονται στην Ένωση Ελλήνων Φυσικών στο τηλέφωνο:210-3635701 και στην ιστοσελίδα: www.eef.gr 	

Ο ΓΕΝΙΚΟΣ ΓΡΑΜΜΑΤΕΑΣ

 
ΔΗΜΗΤΡΗΣ ΠΛΑΤΗΣ

  

Εσωτ. Διανομή
1.	Γρ. Γεν. Γραμματέα
2.	Γρ. Ειδ. Γραμματέα
3.  Δ/νση Σπουδών Δ.Ε. 
      Τμήμα Α’